ศาลไม่รับฟ้อง คนไม่ได้เงินเยียวยา 5 พัน เราไม่ทิ้งกัน ชี้ทำข้ามขั้นตอน 
ศาลปกครองกลาง ไม่รับฟ้องคดีเงินเยียวยาผู้ได้รับกระทบ โควิด-19 ชี้ประชาชนผู้ฟ้อง ซึ่งไม่ได้รับเงินจำนวน 5 พันบาท ยังไม่ได้ยื่นขอให้กระทรวงคลังทบทวนสิทธิ์ใหม่วันที่ 24 เม.ย. ศาลปกครองกลางมีคำสั่งไม่รับคำฟ้องคดีที่ประชาชนที่ได้รับความเดือดร้อนถูกปฏิเสธรับเงินเยียวยา 5000 บาท จากโครงการเราไม่ทิ้งกันของรัฐบาล ฟ้องกระทรวงการคลัง ต่อศาลปกครองกลางเพื่อขอให้มีคำสั่ง ให้รัฐบาลจ่ายเงินเยียวยา 5000 บาท กับประชาชนทุกคนที่ได้รับผลกระทบจากการแพร่ระบาดของเชื้อไวรัสโควิด-19 จำนวน 4 สำนวนคดีโดยศาลให้เหตุผลว่า กระทรวงการคลังได้กำหนดขั้นตอนและวิธีการสำหรับการแก้ไขความเดือดร้อนหรือเสียหายให้แก่ผู้ที่ไม่ได้รับเงินตามมาตรการเยียวยา 5000 บาท เป็นเวลา 3 เดือน ไว้ประชาชนผู้ฟ้องคดีจึงต้องดำเนินการขอทบทวนสิทธิ์ตามขั้นตอนและวิธีการที่กระทรวงการคลังกำหนดเสียก่อน ไม่สามารถใช้สิทธิ์ยื่นฟ้องคดีต่อศาลได้ทันที การที่ประชาชนผู้ฟ้องคดียื่นฟ้องคดีนี้ต่อศาลจึงเป็นกรณีที่ผู้ฟ้องคดียังไม่ได้ดำเนินการตามมาตรา 42 วรรคสอง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 ศาลจึงไม่อาจรับคำฟ้องนี้ไว้พิจารณา และให้จำหน่ายคดีออกจากสารบบความ
ศาลปกครองกลาง ไม่รับฟ้องคดีเงินเยียวยาผู้ได้รับกระทบ โควิด-19 ชี้ประชาชนผู้ฟ้อง ซึ่งไม่ได้รับเงินจำนวน 5 พันบาท ยังไม่ได้ยื่นขอให้กระทรวงคลังทบทวนสิทธิ์ใหม่ 
เราไม่ทิ้งกัน,ลงทะเบียนรับเงิน 5000,ลงทะเบียนเราไม่ทิ้งกัน,ไม่ได้รับเงินเยียวยา,ข่าวทั่วไป